**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIULUI TÂRGU MUREŞ PRIMAR**

**Direcția D.P.F.I.R.U.R.P.L, SPFI SOÓS ZOLTÁN**

 **Nr.****76599/29.11.2023**

**REFERAT DE APROBARE**

privind aprobarea implementării etapei II a proiectului *„Modernizarea transportului public de călători al Municipiului Tîrgu Mureș”**SMIS 129526,* propus pentru etapizare în cadrul Programul Regiunea Centru 2021-2027, în scopul finalizării integrale precum și susținerea cheltuielilor necesare

  Prin Programul Operațional Regional (POR) 2014-2020 s-a lansat cererea de proiecte pe Axa 4 - Sprijinirea dezvoltării urbane durabile, cu scopul atragerii fondurilor nerambursabile alocate. Una dintre prioritățile de investiții pe Axa prioritară 4 a fost si prioritatea 4e- Promovarea unor strategii cu emisii scăzute de dioxid de carbon pentru toate tipurile de teritorii, în special pentru zonele urbane, inclusiv promovarea mobilității urbane multimodale durabile și a măsurilor de adaptare relevante pentru atenuareObiectivul specific 4.1 - „Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă”

 Municipiul Târgu Mureș fiind eligibil conform Ghidului solicitantului, a elaborat o cerere de finanţare cu titlul: *„Modernizarea transportului public de călători al Municipiului Tîrgu Mureș” SMIS 129526.*

Proiectul are ca scop dezvoltarea unui sistem de transport public de calatori eficient în vederea cresterii atractivității acestuia în detrimentul autoturismelor personale și reducerea emisiilor de carbon echivalent CO2 provenit din transport, în Municipiul Tîrgu Mures.

**Situația existentă a proiectului**

De la semnarea contractului de finanțare nr. 5152/ 05.03.2020, până în prezent s-au semnat următoarele contracte în vederea implementării proiectului:

|  |  |  |
| --- | --- | --- |
| Tipul achiziţiei | Valoareacontractată | Stadiul aplicării procedurii/Nr contract/prestator |
| Achizitia de servicii pentru elaborare si realizarea Studiului de trafic | 28,426.72 | 1.FinalizataNr. contract 99 / 13.06.2018, S.C. CERTRANS LEVEL SRL |
| Achizitia de studii de teren (studii geo si studii topo) | 17,850.00 | 1.Finalizata |
| Achizitia de servicii tehnice pentru elaborare documentatiei tehnico-economice | 117,810.00 | 1.FinalizataNr. contract 142 /02.08.2018 -SC CERTRANS LEVEL SRL |
| Achiziția de servicii de consultanță pentru elaborarea cererii de finanțare | 29,155.00 | 1.FinalizataNr. contract 261/01.11. 2018-SC ROMACTIV BUSINESS CONSULTING SRL |
| Achizitia de servici de informare publicitate si promovare în cadrul proiectului | 20.819,05 | 1.FinalizataNr. contract 65/07.07.2020-SC ORACLER ADVERTISING SRL |
| Achizitia de servicii de consultanta pentru elaborarea procedurilor de achizitie publica | 156.485,00 | 1.FinalizataNr. contract 38/28.05. 2020SC EDG Consult SRL |
| Achizitie de servicii de consultanta pentru managementul proiectului | 154.700,00 | 1.FinalizataNr. contract 34/27.05. 2020SC Ventrust Consulting SRL |
| Achizitia serviciilor de proiectare | 747.525,87 | 1.Finalizata Nr. contract 21/04.06.2021-Asocierea SC MULTINVEST SRL lider-SC MULTINVEST PROIECTARE SRL-asociat |
| Achizitia serviciilor pentru verificarea tehnica a proiectului tehnic | 65.735,60 | 1.FinalizataNr. contract 266/31.12.2021-SC CPM Invest SRL |
| Achizitia lucrarilor de constructii si a dotarilor care fac obiectul investitiei | 46.897.826,32 | 1.FinalizataNr. contract 140/25.08.2023 – Multinvest AG lider de asociere |
| Achizitia serviciilor dirigintelui de santier | 148.750 | 1.Finalizata , contract nr162din data de 09.10.2023 incheiat cu VIADUCT SRL |
| Achizitie servicii de audit financiar al proiectului | 46.410,00 | 1.FinalizataNr. contract 60/03.07.2020-SC RAO AUDIT OFFICE SRL |

**Probleme întâmpinate in implementarea proiectului**

În prezent Municipiul Târgu Mureș se confruntă cu întârzieri în ceea ce privește implementarea activităților proiectului față de termenul inițial estimat în Cererea de finanțare (31.12.2023), întârzieri care au intervenit ca urmare a , întârzierilor în semnarea contractului de finanțare, întârzierilor înregistrare în desfășurarea procedurilor de achiziție a serviciilor de proiectare și asistență tehnică din partea proiectantului respectiv a procedurilor de achiziție pentru execuția lucrărilor.

Detaliem principalele probleme sesizate, întâmpinate de către beneficiar în această perioada:

* Contractul de finanțare a fost semnat cu întârziere față de data estimată în Cererea de finanțare. Aplicația Cererii de finanțare a fost depusă la finanțator în data de 29.03.2019, tot procesul de evaluare și selecție din partea experților desemnați de finanțator a durat până la data de 05.03.2020, data semnării contractului de finanțare.
* Un alt factor ce a dus la întârzierea proiectului a fost prelungirea stării de urgență pe teritoriul României până în data de 15 mai 2020 și a declarării stării de alertă în scopul prevenirii răspândirii COVID – 19. Ca urmare, Municipiul Târgu Mureș a luat măsuri pentru limitarea riscului de contaminare cu noul Coronavirus, amânând/reprogramând activitățile aferente proiectului cu privire la realizarea procedurilor de achiziție. Totodată, la nivelul Beneficiarului a apărut problema lipsei de personal întrucât o parte din personalul implicat pe probleme tehnice/achiziții, au fost depistați pozitiv cu virusul SARS Cov 2, activitatea fiind blocată temporar;
* Pentru respectarea prevederilor legale din Legea 10/1995 republicată, privind calitatea în construcții și Hotărârea 348/2020 pentru modificarea şi completarea Hotărârii Guvernului nr. 519/2014 privind stabilirea ratelor aferente reducerilor procentuale/corecțiilor financiare aplicabile pentru abaterile prevăzute în anexa la Ordonanța de urgență a Guvernului nr. 66/2011 privind prevenirea, constatarea şi sancționarea neregulilor apărute în obţinerea şi utilizarea fondurilor europene şi/sau a fondurilor publice naționale aferente acestora, UAT Municipiul Târgu Mureș a fost necesară separarea achiziției pentru serviciile de proiectare și asistență tehnică din partea proiectantului de achiziția pentru verificarea PT de către verificatori autorizați, respectiv achiziția execuției lucrărilor precum și dirigenția de șantier, în 4 proceduri distincte de achiziții:
1. Proiectare, asistență tehnică din partea proiectantului
2. Servicii de verificare PT
3. Execuție lucrări
4. Dirigenția de șantier

Întârzierile întâmpinate în achiziția proiectantului, a determinat întârzieri în realizarea Proiectului tehnic și implicit verificarea tehnică a acestuia și aprobarea ADR Centru a Proiectului tehnic doar în luna iunie 2023.

Achiziția lucrărilor a fost demarată la data de 14.01.2023, perioada de evaluare a ofertelor/răspunsurile la clarificări fiind de durată datorită complexității proiectului, contractul de lucrări fiind semnat doar la data de 25.08.2023

 De asemenea, contractul de dirigenție de șantier(supervizare lucrări) a fost semnat cu întîrziere, doar la data de 09.10.2023

Ordinul de începere a lucrărilor nr.58364 fiind emis de ADP doar in data de 06.09.2023.

Din cele 12 luni de execuție necesare executării lucrărilor de investiții inițial, conform Proiect tehnic aprobat, executantul având rămas doar un termen de execuție de 3 luni , până la data de 31.12.2023, practic imposibil de realizat într-un termen atât de scurt datorită naturii și complexității acestui proiect privind realizarea 132 buc stații de autobuz distribuite pe raza orașului, racordarea acestora la utilități, montarea tuturor echipamentelor de e-tiketing pe autobuze, montarea echipamentelor de e-tiketing (automate eliberare cartele călătorie) în stațiile de călători , amenajarea celor 3 capete de linie și racordarea la utilități, realizarea racordurilor pentru stațiile de încărcare electrică, construirea de copertine în capetele de linie, amenajare sală de așteptare/toalete/post de pază/etc.

Ca urmare a celor de mai sus prezentate, durata de execuție a lucrărilor și durata totală a contractului nu se încadrează în termenul final de implementare a proiectului până la data de 31.12.2023 și necesită a fi prelungite.

Având în vedere imposibilitatea de a finaliza proiectul in totalitate până la data de 31.12.2023 s-a solicitat finanțatorului aprobarea acestuia în lista proiectelor etapizate cu încadrarea cheltuielilor eligibile (restul de executat) pe noul Programul Regiunea Centru 2021-2027, conform Ordonanței de Urgentă nr. 36/2023 și suportarea de la bugetul local doar a cheltuielilor neeligibile aferente.

În conformitate cu prevederile Ordonanței de Urgență nr. 36 din 17 mai 2023 privind stabilirea cadrului general pentru închiderea programelor operaționale finanţate în perioada de programare 2014-2020, precum și metodologiile emise de Autoritatea de Management (AMPOR) pentru POR 2014-2021, în baza prevederilor art. 6, art. 11 și art. 17 din OUG nr. 36/2023, aprobate prin decizia Comitetului de monitorizare al POR 2014-2020 nr. 155/31.07.2023 s-au emis Instrucțiunile 206/24.10.2023 și 207/31.10.2023.

Conform art. 3, lit.i din OUG 36/2023 proiectul*„Modernizarea transportului public de călători al Municipiului Tîrgu Mureș”* „ a fost propus ca și proiect etapizat care se va finanța prin noul program POR 2021-2027.

Conform Instrucțiunii nr.207/31.10.2023 emisă de AMPOR,

*,,* ***Art. I. Acordul MIPE, în calitate de Autoritate de Management pentru Programul Operațional Regional 2014-2020, în vederea modificării contractelor de finanțare POR 2014-2020, în scopul etapizării acestora în perioada de programare 2021-2027, se consideră dat prin emiterea prezentei Instrucțiuni, în condițiile respectării acesteia.***

***Art. II.*** *Beneficiarii care solicită* ***etapizarea proiectelor finanțate în cadrul POR 2014-2020*** *au față de Autoritatea de Management POR 2014-2020 obligațiile prevăzute Anexa nr. 15 - OBLIGAȚII BENEFICIAR (PROIECT PROPUS) ÎN VEDEREA ETAPIZĂRII**la contractul de finanțare – Condiții Generale pentru accesarea fondurilor în cadrul Programului Operațional Regional 2014-2020. Obligațiile cuprinse în această anexă completează prevederile Condițiilor specifice Programului Operațional Regional, care reprezintă Anexa 1 la Contractul de finanțare.*

*În vederea asumării acestor obligații la nivelul contractului de finanțare, Beneficiarii vor iniția în SMIS 2014-2020 (flux Act adițional) o solicitare de modificare a contractului aferent proiectului propus pentru etapizare, cu individualizarea Programului de finanțare a etapei a II-a.*

*Solicitările vor fi inițiate începând cu data intrării în vigoare a prezentei Instrucțiuni până cel mai târziu la data de 10.12.2023, pentru a permite operarea modificărilor până la 31.12.2023 (data finală de implementare a proiectelor și de eligibilitate a cheltuielilor pentru intervalul de programare 2014-2020) și încheierea contractelor de finanțare pentru etapa a II-a, astfel încât să fie asigurată continuitatea unui flux corespunzător de finanțare pentru desfășurarea proiectelor..,,*

Prin urmare este necesar a se aproba o hotărâre a consiliului local privind privind aprobarea implementării etapei II a proiectului cu titlul *„Modernizarea transportului public de călători al Municipiului Tîrgu Mureș” SMIS 129526,* propus pentru etapizare în cadrul Programul Regiunea Centru 2021-2027, în scopul finalizării integrale precum și susținerea cheltuielilor necesare

Conform estimărilor realizate până în prezent și în conformitate cu adresa constructorului Multinvest AG Antreprenoriat General înregistrată cu nr.75718/24.11.2023, situația plăților se prezintă astfel:

|  |  |  |  |  |
| --- | --- | --- | --- | --- |
| Nr. crt. | Surse de finanțare | Suma aprobată Cerere de finantare POR 2014-2020Lei | Plăți estimate până la 31.12.2023 POR 2014-2020 | Plăți estimate in etapa II-etapizare proiect POR 2021-2027 |
| I | **Valoarea totală a cererii de finanţare, din care:** | **51.905.659,73** | **21.889.345,28** | **30.016.314,45** |
| I.a | Valoarea totală neeligibilă, inclusiv TVA aferent | 2.590.412,44 | 0 | 2.590.412,44 |
| I.b | Valoarea totala eligibilă | 49.315.247,29 | 21.889.345,28 | 27.425.902,01 |
| II. | **Contribuția proprie, din care:** | **3.576.717,39** | **437.786,91** | **3.138.930,48** |
| II.a | Contribuția solicitantului la cheltuieli eligibile | 986.304,95 | 437.786,91 | 548.518,04 |
| II.b | Contribuția solicitantului la cheltuieli neeligibile, inclusiv TVA aferent | 2.590.412,44 | 0 | 2.590.412,44 |

Față de cele arătate mai sus în conformitate cu prevederile Codului administrativ propunem spre dezbatere și aprobare Consiliului Local Târgu Mureș, proiectul de hotărâre privind aprobarea implementării etapei II a proiectului cu titlul *„Modernizarea transportului public de călători al Municipiului Tîrgu Mureș” SMIS 129526,* propus pentru etapizare în cadrul Programul Regiunea Centru 2021-2027, în scopul finalizării integrale precum și susținerea cheltuielilor necesare

 **DPFIRURPL SPFI**

 **Director Șef Serviciu**

 **Costașuc Irma Ijac Dana**

**Administrația Domeniului Public**

 **Director**

**Moldovan Florian**

Întocmit. Serban Constantin

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

 **(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR**

 **Consiliul Local al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2023**

privind aprobarea implementării etapei II a proiectului *„Modernizarea transportului public de călători al Municipiului Tîrgu Mureș” SMIS 129526,* propus pentru etapizare în cadrul Programul Regiunea Centru 2021-2027, în scopul finalizării integrale precum și susținerea cheltuielilor necesare

 ***Consiliul local al municipiului Târgu Mureş, întrunit în şedinţă extraordinară de lucru,***

 **Având în vedere:**

Referatul de aprobare nr.76599 din data de 29.11.2023 inițiat de Primar prin Direcția Proiecte cu Finanțare Internațională, Resurse Umane, Relații cu Publicul și Logistică, Serviciul Proiecte cu Finanțare Internațională, *privind aprobarea implementării etapei II a proiectului „Modernizarea transportului public de călători al Municipiului Tîrgu Mureș” SMIS 129526, propus pentru etapizare în cadrul Programul Regiunea Centru 2021-2027, în scopul finalizării integrale precum și susținerea cheltuielilor necesare*

* Raportul de specialitate al Direcției Economice
* Raportul de specialitate al Direcției Juridice, Contencios Administrativ și Administrație Publică Locală
* Raportul Comisiilor de specialitate din cadrul Consiliului local municipal Târgu Mureș

**În conformitate cu prevederile :**

Contractul de finanțare nr. 5152/ 05.03.2020 încheiat cu Ministerul Lucrărilor Publice, Dezvoltării și Administrației și Organismul Intermediar al Agenției pentru Dezvoltare Regională Centru

Ghidului solicitantului pentru POR 2014-2020, Axa prioritară 4, Prioritate de investiții 4.1, Obiectivul specific 4.1 - „Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă”

Ghidul solicitantului pentru POR 2021-2027-Prioritatea 4 - O regiune cu mobilitate urbană durabilă

OUG 36 din 17 mai 2023 privind stabilirea cadrului general pentru închiderea programelor operaționale finanţate în perioada de programare 2014-2020, precum și metodologiile emise de Autoritatea de Management (AMPOR) pentru POR 2014-2021

Instrucțiunea 206 din 24.10.2023 al AMPOR

Instrucțiunea 207 din 31.10.2023 al AMPOR

* Legii nr. 24/2000 privind normele de tehnică legislativă pentru elaborarea actelor normative, republicată,
* art. 129 alin.(1), alin. (2) lit. „b”, alin. (4) lit. „d”, art. 134 alin (4), art. 139 alin. (1) art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ.

**H o t ă r ă ş t e :**

**Art.1**. **Se aprobă** implementarea etapei II a proiectului *„Modernizarea transportului public de călători al Municipiului Tîrgu Mureș” SMIS 129526,* propus pentru etapizare în cadrul Programul Regiunea Centru 2021-2027, în scopul finalizării integrale precum și susținerea cheltuielilor necesare, astfel:

**alin.(1). Se aprobă** implementarea activităților proiectului *„Modernizarea transportului public de călători al Municipiului Tîrgu Mureș”* , propus pentru etapizare prin Programul Regiunea Centru 2021-2027, după data de 31 decembrie 2023, în scopul realizării integrale a acestora, atingerii indicatorilor, rezultatelor și obiectivelor propuse și asigurării funcționalității proiectului, până la termenul aprobat în acest sens la nivelul contractului de finanțare, dar nu mai târziu de 31 decembrie 2027.

**alin.(2). Se aprobă** susținerea de la bugetul local după data de 31 decembrie 2023 a cheltuielilor neeligibile necesare pentru implementarea și operaționalizarea proiectului in scopul finalizării integrale a acestuia. Valoarea totală va fi actualizată în proiectul bugetului local al Municipiului Târgu Mureș pe anul 2024 în conformitate cu cererile de plată și cererile de rambursare avizate A.M.P.O.R

**Art.2.** Cu aducere spre îndeplinire a prezentei hotărâri se încredințează Executivul Municipiului Târgu Mureș, prin Direcția Economică, Direcția Proiecte cu Finanţare Internațională, Resurse Umane, Relații cu publicul şi Logistică, Serviciul Public Administrația Domeniului Public

 **Art. 3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.4.** Prezenta hotărâre se comunică:

 - Direcției Proiecte cu Finanțare Internațională, Resurse Umane, Relații cu Publicul și Logistică,

 - Direcției Economice,

 - Serviciul Public Administrația Domeniului Public

 **Viză de legalitate,**

 **Secretarul general al Municipiului Târgu Mureș**

 **Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**